тъй като не са взети предвид евентуалните разлики в продуктовия асортимент.
 (65)
 Следва да се отбележи, че страната не подкрепи твърдението си с доказателства и не предостави никаква информация относно възможни въпроси, свързани с „продуктовия асортимент“ и с други характеристики, които може да са от значение за анализа на цените. Наличните статистически данни сочат, че износът/вносът на свещи по един код по КН и среднопретеглената цена за килограм могат да бъдат получени от базите данни за износа/вноса. Комисията счита, че средната цена за килограм представлява най-добрият източник на информация относно равнището на цените на износа/вноса, който може да бъде получен за производителите износители от КНР.
 (66)
 Страната заяви също така, че четири от петимата производители износители, които не са предмет на мерките, не се конкурират с промишлеността на Съюза, тъй като са съсредоточени върху луксозни продукти или допълват производството на своите дружества майки. Същата заинтересована страна също така счита, че поведението на производителите износители, които не са предмет на мерките, не е от голямо значение за разследването в рамките на преразглеждането, тъй като не изяснява поведението на износителите, които подлежат на облагане с мита и са осъществявали нанасящ вреда дъмпинг преди налагането на първоначалните мерки върху стандартизираните продукти. Те предполагаемо са пазарният сегмент, който ще бъде засегнат в най-голяма степен, ако се допусне срокът на действие на мерките да изтече. Накрая, същата страна заяви, че обемът на вноса от тези дружества преди 2011 г. не е взет под внимание.
 (67)
 Тези твърдения обаче противоречат на констатациите от разследването. В действителност, както е посочено в съображение 61 по-горе, Комисията счита, че анализът на поведението на производителите износители, които не са предмет на мерките, е от значение по-специално за анализа относно привлекателността на пазара на Съюза. Както признава и самата страна, някои производители са включени в производството на стандартни продукти, а други — в това на луксозни продукти. По отношение на обема следва да се припомни, че четири от петте дружества, които не са предмет на мерките, са били включени в извадката на Комисията в първоначалното разследване въз основа на най-големия обем на износа (9). Това показва, че тези производители са изнасяли големи обеми от продукти на пазара на Съюза. Като се има предвид, че на тях не бяха наложени мерки, те не са имали никакъв стимул да променят продуктовия асортимент на износа си, за разлика от производителите, предмет на мерките. Следователно поведението на тези износители може да се счита като показателно за вероятното бъдещо поведение на китайските производители, които понастоящем са предмет на мерките, и по отношение на пазарния сегмент, характеризиращ се със стандартизирано производство, а именно свещите тип „пура“ и чаените свещи. След налагането на окончателните мерки тези производители износители са реализирали ползи от значително търговско предимство в сравнение с продуктите, предмет на мерките. Установено беше обаче, че обемът на вноса с произход от двама от петимата производители е намалял значително; при другите двама обемът се е задържал стабилен и само при един от петимата производители обемът на вноса се е удвоил след разследвания период на първоначалното разследване, т.е. от